OpenLLM-France/wikimedia huggingface dataset:
# Alcobendas

Alcobendas Madrilgo Erkidegoko (Espainia) hiria da. Madrilgo hiriaren iparraldean dago kokatuta, 13 kilometrora. San Sebastian de los Reyesko hiriarekin egiten du muga iparraldean, bien arteko bereizketa kale batek egiten duelarik.
2007an 109.484 biztanle zituen, 45,02 km²-ko azalerarekin.

## Mugakideak

Alcobendasek honako udalerriekin egiten du muga: San Sebastián de los Reyes iparraldean, Madril mendebalde eta hegoaldean eta Paracuellos del Jarama ekialdean.
XX. mendearen amaierako hazkunde demografikoa dela eta gaur egun San Sebastián de los Reyes eta Alcobendaseko hiriguneek bat egiten dute eta litekeena da etorkizunean bi herriak elkartzea udaletxe bakarra eratuz.

## Urbanizazioak

* La Moraleja: Luxuzko urbanizazioa, Espainiako jende ospetsu eta aberats ugariren bizilekua.

## Klima

Datu klimatikoak (Alcobendas) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 10.6 | 12.2 | 15.6 | 17.2 | 21.7 | 27.8 | 32.2 | 32.2 | 27.8 | 20.0 | 14.4 | 11.1 | 20.2 |
| Batez besteko tenperatura minimoa (°C) | 0.0 | 1.7 | 3.3 | 5.6 | 8.9 | 13.3 | 16.1 | 16.1 | 12.8 | 8.3 | 3.9 | 1.7 | 7.6 |
| Pilatutako prezipitazioa (mm) | 45.7 | 43.2 | 38.1 | 45.7 | 40.6 | 25.4 | 10.2 | 10.2 | 30.5 | 45.7 | 63.5 | 48.3 | 447.0 |
| Iturria: 2009ko martxoa ||||||||||||||

## Argazkiak

* San Sebastián de los Reyes eta Alcobendasen airetiko ikuspegia.
* La Moraleja Interior geltokia

## Ikus, gainera

* Madrilgo udalerrien zerrenda

## Erreferentziak

* ↑ http://www.weather.com/outlook/travel/businesstraveler/wxclimatology/monthly/SPXX0006 The Weather Channel

## Kanpo estekak

* (Gaztelaniaz) Alcobendasko Udalaren webgunea
* Datuak: Q487679
* Multimedia: Alcobendas / Q487679
# Kirol-automobil

Kirol-automobila abiadura handian zirkulatzeko diseinatutako turismo-automobila da. Lasterketa-automobilak ez bezala, bide publikoan gidatzeko pentsatuta dago. Azelerazio, abiadura maximo, asfaltoarekiko itsaspen, balaztatze-sistema eta beste kotxe konbentzionalek baino potentzia handiagoa dute eta hori motor, balazta, esekidura, abiadura-kaxa, pneumatiko, txasis eta karrozeria berezien bidez lortzen da. Kirol-automobil bati lotutako karrozeriak coupea eta sabai toleskorduna dira batez ere.
Tradizioz, marka konnotatuak, prezio altuak eta prestazio altuak zituzten ibilgailuentzat gorde izan da kalifikazio hori, edo zilindrada altuko ibilgailuentzat. Definizioari hertsiki dagokionez, ia segmentu guztietan kirol-ezaugarriak dituzten ibilgailuak daudela jo behar da.

## Kanpo estekak

* Datuak: Q274586
* Multimedia: Sports cars / Q274586
# Natalia Xalikova

Natalia Petrovna Xalikova (errusieraz: Наталья Петровна Шаликова; Mosku, 1815eko otsailaren 14a/otsailaren 2a – ibidem, 1878ko uztailaren 22a/uztailaren 10a) errusiar idazle eta kazetaria izan zen, Je. Narskaia eta Je. Gorskaia izengoitiak erabili zituena. Errusiako Inperioko lehen emakume kazetaria izan zen.

## Bizitza

Piotr Xalikov idazle eta argitaratzailearen eta Aleksandra Leisnauren alaba zaharrena eta Mikhail Katkov kazetari eta kritikariaren emaztearen ahizpa zen. Aitaren aldetik arbaso georgiarrak zituen, eta amaren aldetik alemaniarrak.
Eleberri laburrak eta ipuinak idatzi zituen eta hainbat aldizkaritan kolaboratu zuen, hala nola Sovremennik eta Russki vestnik. Nikolai Nekrasovek eta Ivan Turgenevek asko estimatzen zituzten bere lanak. 1870eko hamarkadan, Fiodor Dostoievskiri gutunak idazten zizkion, eta haien korrespondentziatik hiru gutunek iraun dute gaur arte.

## Lanak
### Fikziozko lanak

* Pervoie znakomstvo so svetom (1855)
* Jelena (1855)
* Vsio k lutxxemu (1855)
* Semeinyie stseny (1856)
* Svobodny vybor (1856)
* Dve sestry (1858)
* Kraineie sredstvo (1860)
* Iz ognia da v polymia (1865)
* Semeistvo Bulatovykh (1873)
* Iz-za kuska khleba (1876)

### Kazetaritza lanak

* Korrespondentsia iz Pragi (1870)
* Putevyie zametki. 10go (22go) noiabria (1872)
* Iz Xandau (1872)
* Iz Pragi (1872)

## Erreferentziak

* ↑ 156. Alfabeto zirilikoz idatzitako izenak euskarara aldatzeko transkripzio-sistema. Gasteiz: Euskaltzaindia (argitaratze data: 2009-02-27) (Noiz kontsultatua: 2024-12-05).
* 1 2 (Errusieraz) Гарский, В. (1905). Половцов, Александр ed. «Шаликова, Наталья Петровна» Русский биографический словарь (Санкт-Петербург) 22: 491. (Noiz kontsultatua: 2024-12-05).
* ↑ (Errusieraz) «Шаликова, Наталья Петровна» Энциклопедический словарь Брокгауза и Ефрона (Санкт-Петербург) XXXIX: 109. 1903 (Noiz kontsultatua: 2024-12-05).
* ↑ (Errusieraz) Литературная Грузия. 9 (argitaratze data: 1982).
* 1 2 (Georgieraz) «ნატალია შალიკოვა» Georgians Abroad (Noiz kontsultatua: 2024-12-05).
* ↑ (Errusieraz) Феоктистов, Е. М. (1991). За кулисами политики и литературы. 1848—1896. Москва.
* ↑ (Errusieraz) Некрасов, Николай. (1990). «Заметки о журналах за июль месяц 1855 года» Полное собрание сочинений и писем в пятнадцати томах. 11 Ленинград: Наука (Noiz kontsultatua: 2024-12-05).
* ↑ (Errusieraz) Отливанчик, Александр. (2017). «Княжна Н. П. Шаликова — корреспондент Ф. М. Достоевского» Неизвестный Достоевский 2: 59-70. (Noiz kontsultatua: 2024-12-05).

## Kanpo estekak

* Datuak: Q15061243
# Jacques Roubaud

Jacques Roubaud (Caluire-et-Cuire, Rodano, Frantzia, 1932ko abenduaren 5a – Paris, 2024ko abenduaren 5a) frantsesezko idazlea, itzultzailea eta matematikaria izan zen.

## Bizitza

Matematikako irakasle gisa hasi zen, baina berehala erakutsi zuen literaturarako zaletasuna, Voyage du soir (1952, Gaueko bidaia) bere lehen lanak erakusten duenez. Matematiketan eta poesian oinarritu du bere jarduera, hortaz, baina hala ere, eta egileak berak esandakoaren arabera, Roubaudentzat matematika eta poesia urruneko jarduerak, eta elkarren kontrakoak ia, izan dira biak, harik eta Raymond Queneau idazle eta matematikaria ezagutu zuen arte. Hala, Roubaudek OuLiPo (Ouvroir de Littérature Potentielle, "literatura potentzialeko lantegia"), Patafisikako kolegioko irakasleek 1960an sorturiko taldearekin bat egin zuen.
Roubauden obran idazketa konbinatoria baten moduan agertzen da, eta bere aukera guztiak iker daitezke joko logiko eta tipografikoen bidez. Horrela Matematika lanean (1977), parentesien aljebra aplikatzen dio kontakizunari. Matematika erabiltzen duen eleberrien artean aipagarriak dira Hortense ederra (1985) eleberri politikoa eta Le Grand Incendie de Londres (1990, Londresko sute handia). Olerkigintzan berriz, ezagunak ditu Trente et Un au cube (1974, Hogeita hamaika ber bi) eta Quelque chose noir (1986, Zera beltza). Roubaudek ALAMO (Atelier de Littérature Assistée par la Mathématique et les Ordinateurs) taldea sortu zuen beste egile batzuekin batera, eta matematikaz eta ordenagailuz lagunduriko literatura egiten dute lantegi horretan. Itzulpen-lanei dagokienez, hainbat egile eta alor landu ditu, hasi trobadoreen lanetatik eta Lewis Carroll idazlearen lanetaraino; japoniar olerkaritzarekin ere saiatu zen, eta antzerkia ere itzuli zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q726687
* Multimedia: Jacques Roubaud / Q726687
# Esti Vivanco

Miren Estibaliz Vivanco Ramirez, ezagunagoa Esti Vivanco idazle izenaz, (Bilbo, Bizkaia, 1989) bizkaitar idazle eta hizkuntza-irakaslea da.
Deustuko Unibertsitatean Ingeles Filologian lizentziaduna eta Bigarren Hezkuntzako Irakasletzan masterduna, hizkuntza-irakasle egiten du lan.

## Liburuak
### Haur-literatura

* Argixorgin (Elkar, 2014, ISBN 9788490273142)
* Eireren egunerokoa (Elkar, 2015, ISBN 9788490274101)
* Egun gorriak (Begiko, 2019, ISBN 9788416839070)

### Irakurgai mailakatuak

* Infernurantz (Elkar, 2015, ISBN 9788490274347, B1 maila)
* Dakota eraikinean (Elkar, 2021, ISBN 9788413601434, A2 maila)

## Kanpo estekak

* Datuak: Q47013016
# Alga gorri

Alga gorria (Rhodophyta) alga eukarioto mota da. Alga gorriak organismo protistak dira, eta gehienak, zelulanitzak. Forma aldakorra eta biomasa txikia duten landareak dira. 4000 espezie inguru deskribatu dira eta Euskal Herriko kostaldean asko ikus daitezke. Gehienak itsastar bentikoak dira, askotariko substratuetan aurki daitezkeenak eta askotan epifitoak izaten dira, hau da, beste alga batzuei atxikita hazten dira.
Oso ezagunak dira Euskal Herriko kostaldean, askotan egoten baitira Gelidium sesquipedale generoko algak eguzkitan lehortzen. Izan ere, alga hau oso aberatsa da Agar-agar izeneko pektina-motan eta aipatu substantzia oso preziatua baita elikagai, botikagintza eta kosmetika industrian.

## Ezaugarriak

Flageloak: dibisio honetako algek ez dute flagelorik
Ernalketa: gametozistegamia bitartez ematen da alga gorri gehienen arteko ugalketa. Hau da, ernalketa gametoziste mailan ematen da, ugal-zelulei babesa emate aldera.
Zelula horma: pektina ugaridun pektozelulosazko pareta izan ohi dute. Alga talde honetan bi pektina mota aurki daitezke: agarra, Gelidium generoan agertzen dena, esaterako; eta korragenoa, Chondrus generoan, adibidez. Batzuetan pareta kaltzifikatu egiten da Lithophyllum eta Corallina generoetan gertatzen den bezala.
Pigmentuak: alga hauetan a- eta b-klorofilak, α- eta β-karotenoak, xantofilak (luteina bereziki) eta fikobilinak agertu ohi dira.
Plastoak: pareta bikoitza dute, tilakoideak isolatuta agertu ohi dira eta fikobilisomak eduki ohi dituzte.
Erreserba: alga gorrien erreserba-substantzia errodamilioia izaten da eta estraplastidialki metatzen da.

## Erreferentziak

* Edukiaren zati bat EuskalNatura.eus webgunetik hartu da, copyrightaren jabeak onartu baitu hango testu-edukiak Euskarazko Wikipedian CC BY-SA 3.0 ES Aitortu-PartekatuBerdin 3.0 Espainia lizentziarekin argitaratzea, baldin eta iturria aipatzen bada (ikusi eztabaida orria).
* ↑ Butterfield, N. J.. (2000). «Bangiomorpha pubescens n. gen., n. sp.: implications for the evolution of sex, multicellularity, and the Mesoproterozoic/Neoproterozoic radiation of eukaryotes» Paleobiology 26 (3): 386–404. doi:10.1666/0094-8373(2000)026<0386:BPNGNS>2.0.CO;2. ISSN 0094-8373..

## Kanpo estekak

* Alga gorriak euskalnatura.net webgunean
* Datuak: Q103169
* Multimedia: Rhodophyta / Q103169
* Espezieak: Rhodophyta
# Ali G

Ali G (Alistair Leslie Graham izenez jaioa) Sacha Baron Cohen britainiar aktore eta umoristak antzeztutako fikziozko pertsonaia bat da. Pertsonaia hau Londres hiriko Staines auzoan bizi da, Erresuma Batuko gizonezko gazte zuri hiritar harroxko mota baten pertsonifikazioa da, hiri tribu honetako kideek gangsta rap musika eta britainiar jamaikarren kulturaren eragina dute, bereziki hip hop, reggae, eta Grime musikarena.
2002an pertsonaia honetan oinarrituz Ali G Indahouse filma estreinatu zen.

## Kanpo estekak

* Channel 4 telebista kateko Ali G-ren orrialdea ikusgai (Ingelesez)
* Datuak: Q1751029
* Multimedia: Ali G / Q1751029
# Ignacio Olabarri

Ignacio Olabarri Gortazar (Bilbo, 1950eko ekainaren 5a – Iruñea, 2024o abenduaren 4a) bizkaitar historialaria izan zen. Nafarroako Unibertsitatean ikasi eta bertoko katedraduna izan zen.

## Lanak

* Relaciones laborales en Vizcaya, 1890-1936 (1978)
* ¿Lucha de clases o conflicto de intereses? Ensayos de historia de las relaciones laborales en la edad contemporánea (1991)
* Tendencias historiográficas, vol. I, Desde la antigüedad hasta el siglo XIX (1999)
* Las vicisitudes de Clío (Siglos XVIII-XXI). Ensayos historiográficos (2013)
* Datuak: Q21381619
* Multimedia: Ignacio Olábarri Gortázar / Q21381619
# Pagola-Damazelai parkea

Pagola-Damazelai parkea Donostiako Ibaeta eta Aiete auzoen artean dagoen parke handi bat da. Begetazio gaztea du zeren eta neurri handi batean azken urtetako landaketak izan baitira, Pagola auzoarekin lotuta.

## Kokapena

Muino baten (Damazelai) gailurra eta ipar magala nahiz hegoaldeko magala (Pagola) hartzen dituen espazio zabal bat da, Euskal Herriaren Adiskideen Elkartearen pasealekuak bitan bereizita geratuz.

## Deskribapena

Damazelaiko zonak ia ez du biderik. Horrek aukera ematen du zelai bigunaren gainean oinez ibiltzeko zuhaitz autoktonoen landaka berrien artean (urkia, pagoa, haritz, erramua edo ametza). Tontorretik Igeldo eta Orioren arteko kostaldeko mendikatearen ikuspegi ederra zabaltzen da. Haren oinetan, Ibaeta eta Errotaburu auzoak daude.
Pagolako eremua banku korrituz hornitutako plaza nagusi bat du eta zuhaitz espezie anitz ageri dituen zelai batean zehar sigi-saga igotzen den bide batek gurutzatzen du. Goialdean kirol pistak, pilotalekuak, rokodromo bat eta skatean aritzeko parke bat daude; behealdean, berriz, zurezko plataformak dituen aisiarako gune baten alboan, antzinako harizti natural bat aurki daiteke.
Basoan ere ugaztunn txiki asko daude: erbinude arrunta, satitsuak, trikuak, satorrak...

## Arazoak

* Euskalerriaren Adiskideen Elkartearen kaleak parkea bitan zatitzen du, hesi-efektua eraginez. Horrek parkearen potentzialea gutxitu egiten du.
* Espezie inbaditzaileak: panpa-lezka, kanabera

## Iruditegia

* Parkean badago bide-sarea eta plaza batzuk
* Azken urtetan zuhaitz birpopulazio eginda eta begetazioa trinkotu da.
* Parkeko begetazioa.
* Parkean badira zuhaitz zaharragoak eta baita ere jatorrizko arizti bat.
* Bide nagusia.

## Erreferentziak

* 1 2 3 (Gaztelaniaz) Cristina-eneaFundazioa: «PAGOLA-DAMAZELAI».

## Ikus gainera

* Pagola jolas parkea

## Kanpo estekak

* (Gaztelaniaz): Parkearen inguruko informazioa.
* Datuak: Q126086369
* Multimedia: Pagola-Damazelai parkea / Q126086369
# Almudena Cacho

Almudena Cacho (Bilbo, Bizkaia, 19??) euskal herritar kazetari, irrati esatari eta telebista aurkezle bat da.
Radio Euskadin urte luzez Bandera Verde, Asteburuetan eta Boulevard irratsaioen esataria izan zen. Gaur egun Más Que Palabras! irratsaioa aurkezten du.
ETB 2katean ere saio ugarirren aurkezle eta zuzendaria izan da. Punto Radio Bilbao irrati katean “Protagonistas” irratsaioaren esataria eta zuzendaria izan da.

## Erreferentziak

* ↑ Entrevista exclusiva a Almudena Cacho.2012ko azaroaren 5a. Verybilbao.com (Gaztelaniaz)
* Datuak: Q57204046
# Sigismundo Felix Feliński

San Sigismundo Felix Feliński (polonieraz: Zygmunt Szczęsny Feliński; Wojutyn, 1822ko azaroaren 1a — Krakovia, 1895eko irailaren 17a) Varsoviako artzapezpikua izan zen 1862-1864 urteetan. Mariaren Familiako Moja Frantziskotarren kongregazioa sortu zuen. 2009ko urriaren 11n, Benedikto XVI.a aita santuak kanonizatu zuen.

## Bizitza

Gurasoak Ewa Felińska (Wendorff) idazlea eta Gerard Feliński izan ziren. Hamaika urte zituela, aita galdu zuen, eta bost urte geroago ama Siberiara deportatu zuten.
Matematika ikasi zuen Moskuko Unibertsitate Inperialean eta 1847an Parisera joan zen Sorbonan eta Collège de France-n ikasteko. Bertan poloniar emigranteekin harremana mantendu zuen. 1848ko Poznańgo matxinadan parte hartu zuen.
1851n jaioterrira itzuli eta Zhytomyrreko elizbarrutiko apaiztegian sartu zen. San Petersburgoko Eliz Akademia Katolikoan jarraitu zituen ikasketak. 1855eko irailean apaiz ordenatu zen. 1862ko urtarrilaren 6an, Pio IX.a aita santuak Varsoviako artzapezpiku izendatu zuen. 1863ko ekainaren 14an, agintari tsaristek Jaroslavlera erbesteratu zuten. 1883an askatu zen, baina ezin izan zuen Varsoviako artxidiozesira itzuli. Leon XIII.a aita santuak Tarsoko egoitza titularra eman zion.
Dzwiniczka herrixkara (orduan Austria-Hungaria, gaur egun Ternopilgo oblasta) joan zen bizitzera. Eskola, haurtzaindegia, eliza eta Mariaren Familiako Moja Frantziskotarren kongregazioko mojategia sortu zituen.
Krakovian hil zen 1895eko irailaren 17an eta lurperatu zuten irailaren 20an. Geroago Dzwiniaczara eraman zuten gorpua (1895eko urriaren 10ean). 1920an Varsoviara eraman zuten eta bertan, 1921eko apirilaren 14an, gaur egun gurtzen den San Joanes katedraleko kriptan lurperatu zuten.

## Kanonizazioa

2002ko abuztuaren 18an Joan Paulo II.a aita santuak dohatsu bilakatu zuen, eta 2009ko urriaren 11an, Benedikto XVI.a aita santuak kanonizatu zuen. San Sigismundo Felix Feliński eguna irailaren 17an ospatzen da.

## Erreferentziak

* 1 2 3 (Ingelesez) «Zygmunt Szczęsny Feliński (1822-1895)» The Holy See.
* ↑ (Gaztelaniaz) «San Segismundo Félix Felinski» Archidiócesis de Granada.
* 1 2 (Gaztelaniaz) «Segismundo Félix Felinski (1822-1895)» The Holy See.
* ↑ (Ingelesez) «Beatification Mass Is the Largest Ever in Poland» Den katolske kirke 2002-08-19.
* ↑ (Ingelesez) «Eucharistic Celebration for the Canonization of Five New Saints» Holy See 2009-10-11.
* ↑ (Gaztelaniaz) «San Segismundo Félix Feliński, obispo y fundador» Catolia.

## Kanpo estekak

* Datuak: Q245399
* Multimedia: Zygmunt Szczęsny Feliński / Q245399
# Altamira (Beasain)

Altamira, Beasain udalerriaren hegoaldean dagoen baserri giroko auzo bat da. Beasain eta Olaberria arteko mendi kaskoan dago, bertaratzeko INDAR enpresaren lantegitik aldapa gora abiatzen den bide bat hartzen da.
Auzo honen bidez, Beasain eta Olaberria herriak mendi-pista eta oinezko bidezidor baten bidez elkarlotzen dira.

## Auzoa

Lau baserri eta etxe bat daude bertan:
* Txintxurreta
* Zunzunegi
* Atari-eder
* Altamira

## Demografia

* Altamirako biztanleria

## Iruditegia

* Altamira baserrira doan bidea (ezkerrera) eta Olaberria herrira doan bidezidorra (eskuinera).
* Zunzunegi, Atari-Eder eta Txintxurreta baserriak.

## Ikus gainera

* Altamira (Ordizia)

## Kanpo estekak

* Altamira auzoa Gipuzkoako Datu Espazialen Azpiegituran
* Datuak: Q12253237
* Multimedia: Altamira (Beasain) / Q12253237
# Vendéeko gerra

Vendéeko gerra edo Vendéeko matxinada Frantziako Iraultzaren aldekoek eta kontrakoek elkarren kontra egin zuten gerra zibila izan zen, Frantziako Lehen Errepublikan (1793-1796) izandako barne gatazka bortitzena.
Loiraren hegoaldeko eskualde honetan ere, Frantzia osoan bezala, nekazariek beren nahigabea erakutsi zuten Iraultzaren lehenengo pausoetan, batez ere iraultzaileek Eliza Katolikoaren aurka egin ahala. Dena dela, kanpoko etsaiengandik defendatzeko 1793an burututako errekrutatze masiboak zirela kausa piztu zen matxinada Vendéen. Hastapenean, nekazarien matxinada klasikoa (irizpide politiko garbirik gabekoa) besterik ez bazen ere, geroago mugimendu kontra-iraultzaile bilakatu zen.
Gerran epe desberdinak gertatu ziren. 1795eko udaberrian bakea ere lortu zen. Hala ere, benetako amaiera 1796an baino ez zen iritsi, borroka latz, heriotza eta suntsipen ugariren ostean. Hainbat aditu modernoren ustetan, Vendéen pairatutako errepresioa genozidiotzat jo daiteke.

## Kanpo estekak

* Datuak: Q8628
* Multimedia: War in the Vendée and Chouannerie / Q8628
# Salt Lake Cityko tenplua

Salt Lake Cityko tenplua Azken Egunetako Santuen Jesu Kristoren Elizak eraiki eta kudeatutako tenpluetako bat da, eliza horrek eraikitako seigarrena eta Azken Egunetako Santuen Mugimenduko ospetsuenetako bat dena. Estatu Batuetako Utah estatuko hiriburu Salt Lake Cityren erdian dago. Salt Lakeko tenplua Nauvootik mormoi aitzindariak atera zirenetik indarrean izan den laugarren tenplua da. Wilford Woodruff elizako orduko presidenteak agindutako tenplu bakarra da, baita Brigham Youngen ondorengo mugimendu errestaurazionistaren tenplu handiena ere.
Tenplurako sarrera bat baino gehiago egon arren, sarrera nagusia alboko eraikinetik dago. Elizako agintari nagusiak bakarrik sartzen dira tenpluko zuzeneko sarreretatik. Bi bataio-pila dituen lehen tenplua da, 2020. urteko zaharberritzetatik hasita.

## Erreferentziak

* ↑ Raynor, W. A. (1961). History of the Construction of the Salt Lake Temple Theses and Dissertations. 5061 (Ingelesez)
* ↑ (Ingelesez) «Salt Lake Temple’s estimated completion date amended to 2026» Church News 2023-03-23.

## Kanpo estekak

* Datuak: Q1122206
* Multimedia: Salt Lake Temple / Q1122206
# Nobela erromantiko

Nobela erromantikoa, nobela arrosa ere deitua, bi pertsonen arteko harremana eta maitasun erromantikoa ardatz nagusi dituen generoko fikziozko nobela da. Normalean, amaiera emozional gogobetegarria eta baikorra du. Genero hau garatzen lagundu duten egileak Maria Edgeworth, Samuel Richardson, Jane Austen eta Charlotte Brontë dira.
Eleberri erromantikoek hainbat azpigenero biltzen dituzte, hala nola fantasia, erromantze garaikidea, historikoa, fikzio paranormala eta zientzia-fikzioa. Emakumeak izan dira tradizioz nobela erromantikoen irakurle nagusiak, baina Romance Writers of America erakundearen arabera, gizonen % 16k eleberriak irakurtzen dituzte.

## Ezaugarriak

Romance Writers of Americak genero horretakotzat hartzeko eleberrien bi arau nagusiak definitzen ditu:
* Istorioa bi pertsonen artean sortzen den harreman eta maitasun erromantikoan zentratu behar da. Lehen aipatutako elkarte estatubatuarraren ustez, gaur egun ez da soilik maitasun erromantiko heterosexualean zentratu behar, baizik eta, definitzen dutenez, trama nagusia maitemintzen diren eta haien harremanak funtziona dezan ahalegintzen diren bi pertsonari buruzkoa da. Liburuko gatazka maitasun istorioan zentratzen da. Liburuko klimaxak amodiozko istorioa argitzen du. Beste azpitrama batzuk ere egon daitezke, baina maitasun-istorioak gai nagusia izaten jarraitu behar du.
* Istorioaren amaiera positiboa izan behar da, irakurleari protagonisten arteko maitasunak eta haien arteko harremanak iraun egingo dutela gainerako bizitzetan esanez. Erakundearen arabera, "amaiera emozionalki ona eta baikorra" izan behar da. Nobela arrosak irakurlea ondo sentitzeko moduan amaitzen dira. Jaiotzetiko justizia emozionalaren ideian oinarritzen dira, jende ona azkenean saritua eta gaiztoa zigortua izatearen ideia manikeoa dute. Eleberri arrosa batean, maitasunaren eta harremanaren alde borrokatzera arriskatzen diren maitaleak justizia emozionalarekin eta baldintzarik gabeko maitasunarekin saritzen dira azkenean.

## Erreferentziak

* ↑ Elhuyar Hiztegia
* ↑ (Ingelesez) Romance Writers of America. The Romance Genre. .
# Ivan Izugarria eta bere semea

Ivan Izugarria eta bere semea 1581eko azaroaren 16ean (errusieraz: Иван Грозный и сын его Иван 16 ноября 1581 года, translit.: Ivan Grozniy i syn ego Ivan 16 noyabra 1581 goda) 1885eko Ilia Repin errusiar margolariaren olio-pintura bat da.
1581ean Ivan Izugarria tsarra eta amorrualdian kolpez hil berri duen Ivan Ivanovitx semea eta tsarevitxa besoetan duela irudikatzen ditu.
Gaur egun, Moskuko Tretiakov Galerian ikusgai dago.

## Kanpo estekak

* Datuak: Q4195595
* Multimedia: Ivan the Terrible and His Son Ivan / Q4195595
# Amerialde

Amerialde Berastegiko auzoa da. Hegoaldean metro batzuetan zehar Gaztelurekin egiten du muga eta mendebaldean Elduainekin. Herriaren mendebaldean dago.

## Kanpo estekak

* Amerialde auzoa Gipuzkoako Datu Espazialen Azpiegituran
* Datuak: Q12253337